Қазақстанға Sinopharm вакцинасы жеткізілді
"Қазақстанға Sinopharm вакцинасы жеткізілді" | "https://abai.kz/post/137737"
TITLE: Қазақстанға Sinopharm вакцинасы жеткізілді
URL: https://abai.kz/post/137737
META: "Қазақстанға Sinopharm вакцинасы жеткізілді" | "https://abai.kz/post/137737"
DATE: 10.08.2021
AUTHOR(s): Abai.kz
TOTAL WORDS: 341
TEXT: 2021 жылғы 10 тамызда Қытай Халық Республикасымен жүргізілген келіссөздердің қорытындысы бойынша коронавирусқа қарсы sinopharm вакцинасының бірінші партиясы бар ұшақ Алматыға СК-Фармация бірыңғай дистрибьюторының қоймаларына келді. ҚР-да коронавирусты таратпау жөніндегі ведомствоаралық комиссия мен ҚР Денсаулық сақтау Министрлігінің тапсырмасы негізінде Бірыңғай дистрибьютор Бейжің биологиялық өнімдер институты әзірлеген Covid-19 sinopharm вакцинасының 4 млн.дозасын сатып алуды жүзеге асырды. Sinopharm Қытай вакцинасының бірінші партиясы 1 млн. дозадан тұрады. Sinopharm вакцинасы жақын күндері Қазақстан Республикасының азаматтарына коронавирустық инфекцияға қарсы вакцинациялау үшін қол жетімді болатын ҚР-да бесінші тіркелген вакцина болады. Вакцинаны стикерлеу рәсімі аяқталғаннан кейін ҚР ДСМ КСК рұқсат қағазына сәйкес жедел тәртіпте еліміздің өңірлеріне жіберіледі. Бірыңғай дистрибьютор иммунобиологиялық препараттардың логистикасын GMP және GDP барлық стандарттарын, сондай-ақ «суық тізбекті» сақтай отырып жүзеге асырады. Sinopharm вакцинасының ерекшелігі - оны жеткізу процесі мұздатқышты қажет етпейді, +2 +8 градус температурада сақталады және тасымалданады. Синофармның Қытай вакцинасы ДДҰ-мен 2021 жылдың 7 мамырында қолдануға мақұлдады. Вакцина белсенді емес, екі дозалы. Сақтау мерзімі - 24 ай. Шілдеде Қытайдың Sinopharm компаниясының COVID-19 вакцинасы COVAX вакциналар банкіне кірді. Вакциналар мен иммундаудың жаһандық альянсы (GAVI) қытайлық Sinopharm компаниясымен келісім жасайтындығын жариялады. Бұл ДДҰ-мен қауіпсіз және тиімді деп жіктелген алғашқы қытай препараты, 45 елде ересектерге вакцинациялауға рұқсат етілген. Бүгінгі таңда Қытайдан басқа, вакцина БАӘ мен Сербияда өндіруге мақұлданды. Сонымен бірге, қытай мен БАӘ Қытайдың Sinopharm фармакологиялық компаниясының белсенді емес вакцинасын 3 пен 17 жас аралығындағы балаларға шұғыл қолдануды мақұлдады. Естеріңізге сала кетейік, сәуір айының соңында Қазақстан БАӘ-де hayat-Vax сауда атауымен шығарылған Sinopharm компаниясының Пекин биологиялық өнімі институты препаратының миллион дозасын сатып алды. Осындай маңызды жүкті елге тасымалдау және жеткізу бойынша қажетті рәсімдерді уақтылы жүргізуде жедел өзара іс-қимыл жасағаны үшін ҚР ИИДМ Азаматтық авиация комитетінің және «ЭйрАстана» АҚ авиакомпаниясының басшылығы мен ұжымына ризашылық пен алғыс білдіріледі. Анықтамалы түрде: Вакцинаны тасымалдау «суық тізбек» қағидаты бойынша жүргізіледі - әрбір кезеңде температуралық режимді қатаң сақтау қамтамасыз етіледі. Сонымен қатар, әр деңгейде - өзінің жауапты ұйымы бар. Вакциналарды тасымалдау 4 кезеңде жүзеге асырылады: 1. Өндірушіден Бірыңғай дистрибьютордың хабтарына дейін; 2. Бірыңғай дистрибьюторлардың хабтарынан өңірлердің денсаулық сақтау басқармаларының қоймаларына; 3. Өңірлердің денсаулық сақтау басқармаларының қоймаларынан медициналық ұйымдарға; 4. Медициналық ұйымдарда қолданғанға дейін сақтау. Abai.kz
